**PASTATŲ IDENTIFIKAVIMO, KLASIFIKAVIMO PAGAL NAUDOJIMO PASKIRTĮ IR AUTOMATIZUOTŲ PRANEŠIMŲ IŠSIUNTIMO PASLAUGOS**

**TECHNINĖ SPECIFIKACIJA**

1. **Pirkimo objektas:**

Tiekėjas Sutarties vykdymo metu Perkančiajam subjektui teikia paslaugas (toliau – Paslaugos) kurias sudaro:

* pastatų identifikavimas elektros perdavimo oro linijų apsaugos zonoje;
* pastato paskirties identifikavimas naudojantis VĮ Registrų centras tvarkomo Nekilnojamo turto registro duomenimis (toliau – NTR), vadovaujantis STR 1.01.03:2017 „Statinių klasifikavimas“ IV skyriumi;
* Perkančiojo subjekto vardu formų užpildymas gyventojų registro ir NTR duomenimis bei išsiuntimas fiziniams ir juridiniams asmenims naudojant ePristatymas informacinę sistemą ir fizines siuntas.

1. **Perkamų Paslaugų apimtis:**
   1. Perkamos Paslaugos 57 (penkiasdešimt septynių) savivaldybių teritorijoms, (Paslaugos neteikiamos Birštono, Kalvarijos ir Visagino savivaldybėse) oro linijų ilgiai kiekvienai savivaldybei pateikti Specialiųjų Sutarties sąlygų 2 priede.
2. **Teikdamas Paslaugas Tiekėjas privalo atlikti:**
   1. NTR registre įregistruotų Pastatų aptikimą, Perkančiojo subjekto valdomų 110-400 kV elektros perdavimo oro linijų apsaugos zonoje, naudojantis Perkančiojo subjekto iki 2020 m. sausio 1 d. fiksuotų pastatų vietomis, kurias Perkantysis subjektas pateikia Tiekėjui .shp formatu per 20 (dvidešimt) darbo dienų nuo Sutarties sudarymo;
   2. Atlikti Perkančiojo subjekto fiksuotų pastatų registro duomenų patikrinimą, nustatant iki 2020 m. sausio 1 d. įregistruotų, pastatų paskirtį bei savininkus/valdytojus;
   3. Atlikus pastatų aptikimą ir patikrinus VĮ Registrų centras tvarkomo Nekilnojamo turto pastatų registro (toliau - NTPR) duomenis, .gdb formatu Perkančiajam subjektui turi būti pateikiami šie grafiniai duomenys:
      1. žemės sklypų ribų poligonai, kuriuose aptikti iki 2020 m. sausio 1 d. registruoti pastatai, su atributine informacija – žemės sklypo unikalus numeris, kadastro numeris;
      2. pastatų taškai, kurie patenka į apsaugos zoną ir į žemės sklypą su atributine informacija – statinio unikalus Nr., statinio naudojimo paskirtis;
      3. adreso taškas, kuris patenka į apsaugos zoną ir jame yra užregistruoti statiniai, rasti NTR, su atributine informacija – adreso identifikavimo kodas, statinio unikalus numeris, statinio naudojimo paskirtis;
      4. sklypų ribos, jei statinys patenka į apsaugos zonos teritorijos ribą ir yra registruotas žemės sklype, su atributine informacija – sklypo unikalus Nr., statinio unikalus Nr., statinio naudojimo paskirtis, statybos užbaigimo metai.
   4. Atlikus pastatų aptikimą ir patikrinus NTPR duomenis, Microsoft Excel lentelėje tekstiniu formatu (.csv), iš NTR Perkančiajam subjektui turi būti pateikiami šie duomenys:
      1. žemės sklypo unikalus Nr.;
      2. statinio unikalus Nr.;
      3. žemės sklypo kadastrinis Nr.;
      4. žemės sklypo / statinio adresas (savivaldybė, gyvenvietė, gatvė, sklypo/namo numeris);
      5. adreso identifikatoriaus kodas (aob\_kodas);
      6. žemės sklypo / statinio naudojimo paskirtis;
      7. žemės sklypo savininkai ir valdytojai (nuomininkai, panaudos teise valdantys): vardas, pavardė, gimimo data, jei juridinis asmuo – įmonės pavadinimas, įmonės kodas;
      8. pastato savininkai ir valdytojai (nuomininkai, panaudos teise valdantys): vardas, pavardė, gimimo data, jei juridinis asmuo – įmonės pavadinimas, įmonės kodas;
      9. dviejų ar daugiau butų pastatams pateikti butų savininkų informaciją;
   5. Paslaugų teikimo eigos, kokybės ir aktualių klausimų aptarimo tarp Tiekėjo ir Perkančiojo subjekto periodiškumas nustatomas tarp Perkančiojo subjekto ir Tiekėjo ne vėliau kaip per 10 (dešimt) darbo dienų po Sutarties įsigaliojimo, vyksta ne rečiau kaip 1 (vieną) kartą per mėnesį.
3. **Adresatų identifikavimo, siuntų siuntimo bei informuotų ir neinformuotų adresatų ataskaitos teikimo Paslaugos:**
   1. Žemės sklypo, kuriame taikomos specialiosios žemės naudojimo sąlygos, savininkai, valstybinės ar savivaldybės žemės patikėtiniai, fiziniai ar juridiniai asmenys arba kitos organizacijos ar jų padaliniai, naudojantys žemę pagal NTR įregistruotą nuomos, subnuomos, panaudos ar rentos sutartį, nustatytoje teritorijoje esančių NTR įregistruotų nekilnojamųjų daiktų savininkai ar patikėtiniai, pastato savininkų bendrija ar kitas bendrojo naudojimo objektų valdytojas, jeigu į nustatytą teritoriją patenka gyvenamosios paskirties daugiabutis pastatas, pastato ir/arba patalpų savininkai, jeigu nėra registruotos bendrijos arba bendrojo naudojimo objektų valdytojo (toliau – Adresatai).
   2. Duomenys, reikalingi nustatyti Adresatą ir jo nekilnojamo turto objektus:
      1. žemės sklypo savininkai ir valdytojai (nuomininkai, panaudos teise valdantys): vardas, pavardė, gimimo data, jei juridinis asmuo – įmonės pavadinimas, įmonės kodas;
      2. pastato savininko ir valdytojų asmens kodai.
   3. Paslaugų užsakymai teikiami Tiekėjui Sutartyje nurodytu elektroniniu paštu ir/arba per Tiekėjo nurodytą informacinę sistemą vienu metu pateikiant duomenis, kuriuos sudaro:
      1. Perkančiojo subjekto atstovo paruošta duomenų paketo apimtis suderinama su Tiekėjo atstovu prieš 5 darbo dienas nuo užsakymo formavimo;
      2. Tiekėjo nustatytų teritorijų erdviniai duomenys GeoJson formatu. Duomenis GeoJson formatu paruošia Perkantysis subjektas.
   4. Siuntų Adresatams siuntimo būdai:
      1. Elektroninis pristatymas - Adresatų informavimas, kai siunčiama elektroninė siunta per ePristatymas informacinę sistemą į aktyvią elektroninio pristatymo dėžutę. Jeigu Adresatas neturi aktyvios dėžutės, jam siunta siunčiama fizinio pristatymo būdu. Elektroninės siuntos siunčiamos naudojantis Perkančiojo subjekto naudojama elektroninio pristatymo dėžute arba subdėžute.
      2. Fizinis pristatymas - Adresatų informavimas, kai siunčiama popierinė registruota siunta iš Perkančiojo subjekto naudojamos elektroninio pristatymo dėžutės ar subdėžutės, t. y.:
         1. fiziniams asmenims – deklaruotos gyvenamosios vietos adresu;
         2. juridinių asmenims – juridinio asmens buveinės adresu.
   5. Siuntos Adresatams bus siunčiamos naudojant Perkančiojo subjekto pateikiamomis formomis, kurios bus pateikiamos po Sutarties sudarymo per 5 (penkias) darbo dienas.
   6. Tiekėjo teikiama Adresatų identifikavimo paslauga:
      1. Tiekėjas, atitinkamai naudodamas NTR, Gyventojų registro, Juridinių asmenų registro duomenis bei vadovaudamasis šioje Techninėje specifikacijoje nustatyta tvarka identifikuoja Adresatus ir sudaro Adresatų sąrašą.
   7. Tiekėjo teikiama siuntų siuntimo Adresatams paslauga:
      1. Tiekėjas vadovaudamasis Sutartyje ir Techninėje specifikacijoje nustatytomis sąlygomis ir tvarka išsiunčia siuntas identifikuotiems Adresatams.
   8. Informuotų ir neinformuotų adresatų ataskaitoje pateikiama:
      1. Tiekėjas, Sutartyje ir Techninėje specifikacijoje numatyta tvarka pateikia Perkančiajam subjektui elektroninio ir fizinio pristatymo būdu informuotų ir neinformuotų Adresatų ataskaitą.
   9. Paslaugų apimtys:
      1. preliminarus adresatų kiekis – 25000 (dvidešimt penki tūkstančiai) vnt. per visą Sutarties galiojimo laikotarpį. Perkantysis subjektas neįsipareigoja nupirkti viso nurodyto kiekio ar bet kokios jo dalies Sutarties galiojimo laikotarpiu.
   10. Adresatų informavimo paslaugų teikimo būdas:
       1. Adresatų informavimo paslaugos teikiamos elektroniniu ir fiziniu būdu, priklausomai nuo to, ar adresatas turi elektroninio pristatymo dėžutę ar ne;
       2. nepavykus pristatyti siuntos fiziniu ar elektroniniu būdu apie nepavykusį siuntos pristatymą turi būti informuotas Perkantysis subjektas. Perkantysis subjektas per 10 (dešimt) darbo dienų perduoda Tiekėjui užsakymą pakartotinam siuntimui. Pakartotinam siuntimui, Perkantysis subjektas, užsakymą pateikia .csv formatu.
       3. Ataskaitų generavimo ir teikimo Paslaugos teikiamos elektroniniu būdu, pristatant ataskaitą Perkančiojo subjekto pateiktu el. pašto adresu.
   11. Perkantysis subjektas per 30 (trisdešimt) kalendorinių dienų po Sutarties įsigaliojimo pateikia Tiekėjui Adresatams siunčiamų siuntų šablonus bei teritorijų erdvinių duomenų pavyzdį, kurie reikalingi Paslaugoms teikti. Už šiame papunktyje nurodytų dokumentų turinį atsako Perkantysis subjektas.
   12. Perkančiajam subjektui perdavus užsakymą Tiekėjui ir praėjus 30 (trisdešimt) dienų po užsakymo pateikimo, Tiekėjas per 5 (penkias) darbo dienas Perkančiajam subjektui pateikia informuotų ir neinformuotų Adresatų ataskaitą, kurioje nurodoma kuriems Adresatams buvo ir kuriems nebuvo išsiųstos siuntos:
       1. elektroninio pristatymo būdu informuotų ir neinformuotų Adresatų ataskaita Perkančiajam subjektui pateikiama pasibaigus ataskaitiniam mėnesiui per 5 (penkias) darbo dienas nuo informacijos gavimo apie visas įteiktas arba neįteiktas siuntas;
       2. fizinio pristatymo būdu informuotų ir neinformuotų Adresatų ataskaita Perkančiajam subjektui pateikiama per 5 (penkias) darbo dienas nuo informacijos gavimo apie visas įteiktas arba neįteiktas siuntas.
   13. Informuotų ir neinformuotų adresatų ataskaita apima šią informaciją:
       1. žemės sklypo ar pastato, patekusio į nustatytą teritoriją, unikalus numeris;
       2. Adresato vardas pavardė arba pavadinimas;
       3. Adresato fizinio asmens gimimo data, įrašas apie mirtį ar juridinio asmens kodas;
       4. siuntos pristatymo būdas (elektroninis ar fizinis). Jeigu pristatymo būdas fizinis, tai papildomai pateikiamas pristatymo adresas bei siuntos registracijos numeris;
       5. siuntos pristatymo statusas su būsenomis:
          1. Informuotas – kai elektroninės siuntos atveju statusas per 30 (trisdešimt) kalendorinių dienų pasikeičia iš *Pristatyta* į *Gauta* (elektroninės siuntos būsena, kuri reiškia, kad Adresatas gavo elektroninę siuntą savo elektroninio pristatymo dėžutėje arba subdėžutėje), o fizinės siuntos atveju – Adresatas atsiėmė siuntą iš pašto per 30 (trisdešimt) kalendorinių dienų;
          2. Neinformuotas – kai elektroninės siuntos atveju statusas nepasikeičia iš *Pristatyta* į *Gauta* per 30 (trisdešimt) kalendorinių dienų, o fizinės siuntos atveju Adresatas neatsiima siuntos iš pašto per 30 (trisdešimt) kalendorinių dienų.
   14. Perkantysis subjektas įsipareigoja iki pirmojo užsakymo pateikimo dienos aktyvuoti savo elektroninio pristatymo dėžutę, joje susikurti subdėžutę su aiškiu pavadinimu, kuris elektroninėse ir fizinėse siuntose nurodomas kaip siuntėjas. Apie subdėžutės sukūrimo faktą privalo informuoti Tiekėją, kuris susieja konkrečią dėžutę su informavimo servisu.
   15. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams, taip pat jeigu pagal pateiktą Perkančiojo subjekto teritoriją ne visiems Adresatams buvo išsiųstos siuntos. Paslaugų trūkumais nelaikomi atvejai, kai siunta Adresatui neišsiųsta dėl aplinkybių, nepriklausančių nuo Tiekėjo valios (pvz. Adresatas neturi aktyvios elektroninio pristatymo pašto dėžutės, o Gyventojų registre nurodytas deklaruotos gyvenamosios vietos adresas yra netikslus arba jo nėra).
   16. Perkantysis subjektas turi teisę kreiptis į Tiekėją dėl Paslaugų ir (ar) Paslaugų rezultato trūkumų pašalinimo ne vėliau kaip per Paslaugų Sutarties Specialiųjų sąlygų 3.1 punkte nustatytą terminą.
   17. Jei Tiekėjas dėl techninių kliūčių negali vykdyti užsakymo, privalo Specialiųjų Sutarties sąlygų 8.1 punkte nurodytu elektroniniu paštu informuoti Perkantįjį subjektą nurodydamas priežastis ne vėliau kaip per 8 (aštuonias) darbo valandas (darbo valandomis laikomas laikas nuo 8.00 iki 17.00 val. darbo dienomis (pirmadienis – penktadienis)) nuo užsakymo gavimo patvirtinimo momento. Tiekėjas įsipareigoja pašalinti technines kliūtis arba savo lėšomis organizuoti įsipareigojimų Perkančiajam subjektui vykdymą (Adresatų identifikavimą bei siuntų išsiuntimą) kitu įmanomu būdu per ne ilgesnį nei 24 (dvidešimt keturių) darbo valandų laikotarpį nuo Perkančiojo subjekto informavimo momento.
4. **Pridedama:**

1 priedas. Siuntų adresatams užsakymo teikimo instrukcija.

2 priedas. Teikiamų duomenų struktūra, formavimo ir teikimo sąlygos.